Publication: Magyar Közlöny
Issue: MK-2007-105 (Year: 2007, Number: 105)
Era: 2004-2010
Section: * Az elektromos és elektronikai berendezések hulladékainak visszavételérõl szóló 264/2004. (IX. 23.) Korm. rendelet.
Paragraph Index: 186

2. Jármûszerelvény Itt a fõbb nemzetközi vonalak minimális szerelvényérõl van szó. Az új vonalakon nagy szelvény elfogadása általában csak korlátozott marginális beruházási költséget igényel, ami lehetõvé teszi az UIC C1 szelvényének elfogadását. A C1 szelvény ugyanis megengedi: – az európai közúti szelvények (magasság 4 m, szélesség 2,50 m) megfelelõ közúti jármûvek és közúti szállítási eszközök (tehergépkocsik és pótkocsik, csuklós jármûvek, vontatók és kéttengelyû pótkocsik) szállítását olyan speciális vasúti kocsikon, amelyeknek rakfelülete 60 cm-re van a sínkorona felett; – közönséges kéttengelyû 2,50 m széles és 4,0 m magas közúti pótkocsi szállítását hagyományos forgóvázas zsebes vasúti kocsikon; – 2,44 m széles és 2,90 m magas ISO szállítótartályok szállítását közönséges vasúti põrekocsikon; – 2,50 m széles csereszekrények szállítását közönséges põrekocsikon. A meglévõ vonalakon, amelyek hegyvidékeken haladnak át (Pireneusok, Francia-középhegység, Alpok, Jura, Appenninek, Kárpátok stb.) számos olyan alagút van, amelyek szelvénye a Mûszaki Egységnek felel meg, vagy amelyek szelvénye azt kissé meghaladja a pályatengely magasságában. Ezek megnagyobbítása az UIC C1 szelvényének megfelelõ gazdasági és pénzügyi szempontból szinte minden esetben lehetetlen. Ennélfogva ezekre a vonalakra azt UIC B szelvényét fogadták el. Ez ugyanis megengedi: – 2,44 m széles és 2,90 m magas ISO szállítótartályok szállítását speciális olyan konténer-szállító põrekocsikon, amelyek rakodási síkja a sínkorona felett 1,18 m magasságban van; – 2,50 m széles és 2,60 m magas csereszekrények szállítását rendes põrekocsikon (amelyek rakodási síkja 1,246 m magasságban van); – kétkerekû pótkocsik szállítását zsebes kocsikkal. A meglévõ fõbb nemzetközi vonalak legnagyobb része megfelel legalább az UIC B szelvényének. A többi vonal átalakítása erre a szelvényre általában nem igényel jelentõs beruházást.

Source: https://magyarkozlony.hu/hivatalos-lapok/2d6de11380675e6f450b1df5e9d51c86a888aeaf/dokumentumok/43b23154d9bbea2f7e503a312141065de4e50400/letoltes